থাম্ব|লাগেজ বহনকারী জানালাবিহীন এই রেলগাড়ি গুলোকে লাগেজ গাড়ি বলা হয়। এই লাগেজ গাড়িটি ফ্রানক্লিন ডি রোসাভেল্টের ব্যক্তিগত গাড়ি মনে করে ট্রাক ৬১ এর কাছে রেখে দেয়া হয়েছিল। পরবর্তীতে একে ডানবুরি রেইলওয়ে মিউজিয়ামে রাখা হয়। সাউথ বোস্টন, ম্যাসাচুসেটস এর শিল্প-এলাকার রেল ট্র্যাকের জন্য ট্র্যাক ৬১ (বোস্টন) দেখুন।  ট্র্যাক ৬১ হলো একটি স্টোরেজ ট্র্যাক যা নিউ ইয়র্ক সিটির ম্যানহাটনে উত্তর-মেট্রো রেলপথের একটি ব্যক্তিগত রেলপথ প্ল্যাটফর্মের পাশ ঘেঁষে যায়। এটি গ্র্যান্ড সেন্ট্রাল টার্মিনালের উত্তর-পূর্বে একটি ভূগর্ভস্থ স্টোরেজ ইয়ার্ডের মধ্যে ওয়াল্ডর্ফ অ্যাস্টোরিয়া নিউ ইয়র্ক হোটেলের নীচে অবস্থিত। প্ল্যাটফর্মটি গ্র্যান্ড সেন্ট্রাল টার্মিনাল কমপ্লেক্সের একটি অংশ।   ইতিহাস  ট্র্যাক ৬১ হলো ওয়াল্ডর্ফ অ্যাস্টোরিয়া হোটেলের নীচে বারো-ট্র্যাক স্টোরেজ ইয়ার্ড "লেক্স ইয়ার্ড" এর একটি অংশ। এটি পশ্চিমের দিকে ট্র্যাক ৬৩ এর সাথে গিয়ে মিলিত হয়েছে। ট্র্যাক ৫৩ ও ৫৪ এর মাঝে পূর্বের দিকে একইরকম আরেকটি প্ল্যাটফর্ম রয়েছে। ইয়ার্ডটি ১৯১০ সালের দশকে গ্র্যান্ড সেন্ট্রাল টার্মিনাল নির্মাণের সময় নির্মিত হয়েছিল  এবং টার্মিনালের পাওয়ার স্টেশন ও হিটিং প্ল্যান্টটির কাজের জন্য এটিকে ব্যবহার করা হতো। ট্র্যাক ৬১/৬৩ ও ৫৩/৫৪ এর প্ল্যাটফর্মগুলি মূলত ছাই বহন করতে ব্যবহৃত হতো। হোটেলের জন্য ১৯৩০ সালে বিদ্যুৎকেন্দ্রটি ভেঙে দেওয়া হয়েছিল।  প্লাটফর্মটি মূলত স্টেশন হিসেবে ব্যবহার করার উদ্দেশ্যে তৈরি করা হয়নি, কিন্তু যখন ওয়াল্ডর্ফ অ্যাস্টোরিয়ায় হোটেলটি তৈরির সময় এর অবস্থান এটাকে স্টেশন হিসেবে ব্যবহার করার জন্য আদর্শ করে তুলে। ট্র্যাক ৬১ এর জনপ্রিয় ব্যবহারকারীর মধ্যে রয়েছেন - ১৯৩৮ সালে জেনারেল জন জে পারশিং; ১৯৪৪ সালে দ্বিতীয় বিশ্বযুদ্ধে ফ্র্যাঙ্কলিন ডেলাানো রুজভেল্ট; ১৯৫১ সালে জেনারেল ডগলাস ম্যাকআর্থার । এছাড়া ১৯৪৬ সালে আমেরিকান লোকোমোটিভ কোম্পানির নতুন ডিজেল লোকোমোটিভ প্রদর্শনীর জন্য; ১৯৪৭ সালে ফাইলেন এবং নিউ হ্যাভেন রেলপথের একটি ফ্যাশন শো এর জন্য; ১৯৫৫ সালে একটি দাতব্য-উপকারি ডিনারের জন্য; এবং ১৯৬৫ সালে অ্যান্ডি ওয়ারহোলের উপস্থিতিতে একটি ইভেন্টের জন্য  ট্র্যাকটি ব্যবহৃত হয়েছিল। ১৯৪৬ সালের ইভেন্টটি ছিল একমাত্র ইভেন্ট যেখানে ট্র্যাক ৬১ জনসাধারণের জন্য উন্মুক্ত ছিল।  ১৯৭৮ সালে, ট্র্যাক ৬১ কে এমট্রাক ট্রেনের প্ল্যাটফর্মে রূপান্তর করার পরিকল্পনা করা হয়, যদিও এটি কখনও বাস্তবায়ন করা হয়নি। যুক্তরাজ্যের জেনারেল অ্যাসেম্বলির সভাগুলিতে, রাষ্ট্রপতি জর্জ ডব্লিউ. বুশ, কলিন পাওয়েল এবং ২০০৩ সালে কনডোলিজা রাইসের জন্য এই ট্র্যাকটি  পালানোর একটি বিকল্প পথ হিসাবেও ধরা হয় বলে জানা যায়।https://untappedcities.com/2019/12/12/secret-fdr-train-car-no-longer-beneath-grand-central-and-was-never-his/ ১ মে, ২০১৪ সালের পর থেকে এখন পর্যন্ত এটাকে মাঝে মধ্যে ব্যবহার করা হয়।   রুজভেল্ট ট্রেনকার  ট্র্যাক ৬৩ -তে প্রায় ২০ থেকে ৩০ বছর ধরে এমএনসিডব্লিউ #০০২ নামে একটি ব্যাগেজ গাড়ি ছিল। রেলকারটির অবস্থান রুজভেল্টের ট্র্যাক ৬১ এর পাশে হওয়ায় প্রাক্তন ট্যুর গাইড এবং অন্যান্যরা মিথ্যা রটানো শুরু করে যে এটি রাষ্ট্রপতির ব্যক্তিগত লিমোজিন পরিবহনের জন্য ব্যবহৃত হতো। ব্যাগেজ গাড়িটি ২০১৯ সালে ড্যানবুরি রেলওয়ে যাদুঘরে স্থানান্তরিত হয়।   আরও দেখুন    বিচ নিউম্যাটিক ট্রানজিট  কব্ল হিল টানেল  ট্রান্সপরটেশন ইন নিউ ইয়র্ক সিটি  ট্রান্সপরটেশন ইন নিউ ইয়র্ক স্টেট   তথ্যসূত্র    বহিরাগত লিঙ্কসমূহ    Grand Central Terminal Guide: What to See  Track 61 on "Urban Ghosts"  A Look Inside Track 61, The Secret Train Platform Under The Waldorf-Astoria  বিষয়শ্রেণী:মেট্রো-উত্তর রেলপথ বিষয়শ্রেণী:গ্র্যান্ড সেন্ট্রাল টার্মিনাল